CELEX: 32014R1169
Language: mt
Date: 2014-10-31 00:00:00
Title: Regolament ta' Implimentazzjoni tal-Kummissjoni (UE) Nru 1169/2014 tal- 31 ta' Ottubru 2014 li jemenda r-Regolament ta' Implimentazzjoni tal-Kummissjoni (UE) Nru 416/2014 li jwassal għall-ftuħ u l-amministrazzjoni ta' kwoti tariffarji tal-Unjoni għall-importazzjoni ta' ċerti ċereali li joriġinaw mill-Ukraina

31.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/28
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1169/2014
   tal-31 ta' Ottubru 2014
   li jemenda r-Regolament ta' Implimentazzjoni tal-Kummissjoni (UE) Nru 416/2014 li jwassal għall-ftuħ u l-amministrazzjoni ta' kwoti tariffarji tal-Unjoni għall-importazzjoni ta' ċerti ċereali li joriġinaw mill-Ukraina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 tal-Kunsill (1), u b'mod partikulari l-Artikolu 187(a) u (b) tiegħu,
   Billi:
   
               (1)
            
            
               Ir-Regolament (UE) Nru 374/2014 tal-Parlament Ewropew u tal-Kunsill (2) jipprevedi arranġamenti preferenzjali dwar id-dazji doganali marbuta mal-importazzjoni ta' ċerti oġġetti li joriġinaw mill-Ukraina. Skont l-Artikolu 3 ta' dak ir-Regolament, il-prodotti agrikoli elenkati fl-Anness III tiegħu għandhom jitħallew jiġu impurtati fl-Unjoni fil-limiti tal-kwoti tariffarji stabbiliti f'dak l-Anness.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 416/2014 (3) fetaħ il-kwoti tariffarji fuq l-importazzjoni ta' ċerti ċereali li joriġinaw mill-Ukraina sal-31 ta' Ottubru 2014 u ppreveda l-amministrazzjoni tagħhom.
            
         
               (3)
            
            
               Ir-Regolament (UE) Nru 374/2014 ġie emendat mir-Regolament (UE) Nru 1150/2014 tal-Parlament Ewropew u tal-Kunsill (4). B'mod essenzjali, l-emenda tikkonsisti mit-titwil taż-żmien tal-applikabbiltà tar-Regolament (UE) Nru 374/2014 sal-31 ta' Diċembru 2015 u l-istabbiliment tal-kwantitajiet tal-kwoti għas-sena 2015.
            
         
               (4)
            
            
               Għalhekk jeħtieġ li r-Regolament ta' Implimentazzjoni (UE) Nru 416/2014 jiġi emendat skont dan.
            
         
               (5)
            
            
               Il-miżuri previsti f'dan ir-Regolament jikkonformaw mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Emendi għar-Regolament ta' Implimentazzjoni (UE) Nru 416/2014
   Ir-Regolament ta' Implimentazzjoni (UE) Nru 416/2014 huwa emendat kif ġej:
   
               (1)
            
            
               Fl-Artikolu 1(1), id-data tal-“31 ta' Ottubru 2014” għandha tiġi sostitwita bid-data tal-“31 ta' Diċembru 2015”;
            
         
               (2)
            
            
               Fl-Artikolu 2(1) it-tieni subparagrafu jinbidel b'dan li ġej:
               “L-applikazzjonijiet għal-liċenzji tal-importazzjoni għandhom jitressqu għand l-awtoritajiet kompetenti tal-Istati Membri kull ġimgħa, sa mhux aktar tard mill-Ġimgħa fis-13:00, ħin ta' Brussell. Ma jkunux jistgħu jitressqu aktar:
               
                           (a)
                        
                        
                           wara l-Ġimgħa 12 ta' Diċembru 2014 fis-13:00, ħin ta' Brussell, għas-sena 2014;
                        
                     
                           (b)
                        
                        
                           wara l-Ġimgħa 11 ta' Diċembru 2015 fis-13:00, ħin ta' Brussell, għas-sena 2015.”
                        
                     ;
         
               (3)
            
            
               L-Artikolu 3 jinbidel b'dan li ġej:
               “Artikolu 3
               Il-validità tal-liċenzji tal-importazzjoni
               It-tul tal-validità tal-liċenzji tal-importazzjoni jibda mill-jum meta din tinħareġ effettivament, bi qbil mal-Artikolu 22(2) tar-Regolament (KE) Nru 376/2008, u jintemm fi tmiem it-tieni xahar ta' wara dan il-jum. F'kwalunkwe każ, din il-validità tiskadi mhux aktar tard mill-31 ta' Diċembru 2014 għas-sena 2014 u mhux aktar tard mill-31 ta' Diċembru 2015 għas-sena 2015, rispettivament.”;
         
               (4)
            
            
               l-Anness hu mibdul bit-test li jidher fl-Anness ma' dan ir-Regolament.
            
         Artikolu 2
   Id-dħul fis-seħħ u l-applikazzjoni
   Dan ir-Regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu jgħodd b'effett mit-2 ta' Novembru 2014.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta' Ottubru 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 347, 20.12.2013, p. 671.
   
      (2)  Ir-Regolament (UE) Nru 374/2014 tal-Parlament Ewropew u tal-Kunsill tas-16 ta' April 2014 dwar it-tnaqqis jew l-eliminazzjoni tad-dazji doganali fuq oġġetti li joriġinaw fl-Ukraina (ĠU L 118, 22.4.2014, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 416/2014 tat-23 ta' April 2014 li jwassal għall-ftuħ ul-amministrazzjoni ta' kwoti tariffarji tal-Unjoni għall-importazzjoni ta' ċerti ċereali li joriġinaw mill-Ukraina (ĠU L 121, 24.4.2014, p. 53).
   
      (4)  Ir-Regolament (UE) Nru 1150/2014 tal-Parlament Ewropew u tal-Kunsill tad-29 ta' Ottubru 2014 li jemenda r-Regolament (UE) Nru 374/2014 dwar it-tnaqqis jew l-eliminazzjoni tad-dazji doganali fuq oġġetti li joriġinaw fl-Ukraina (ĠU L 313, 31.10.2014, p. 1).
   
      ANNESS
      
         
            “ANNESS
            Mingħajr ħsara għar-regoli tal-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandu jitqies bħala ta' valur indikattiv biss, minħabba li l-applikabbiltà tal-arranġamenti preferenzjali, fil-kuntest ta' dan l-Anness, tiddependi mill-ambitu tal-kodiċijiet tan-NM. Meta l-kodiċijiet tan-NM ikollhom ‘ex’ quddiemhom, l-użu tal-iskema preferenzjali għandu jiġi stabbilit abbażi tal-kodiċi tan-NM u tad-deskrizzjoni tal-prodott.
            
                        Numru tal-ordni
                     
                     
                        Kodiċi tan-NM
                     
                     
                        Deskrizzjoni tal-prodotti
                     
                     
                        Perjodu
                     
                     
                        Kwantità f'tunnellati
                     
                  
                        09.4306
                     
                     
                        1001 99  (00)
                     
                     
                        qamħ spelt, qamħ komuni u meslin (wiċċ imħallat ta' qamħ u segala), minbarra ż-żerriegħa
                     
                     
                        Sena 2014
                        Sena 2015
                     
                     
                        950 000 
                        950 000 
                     
                  
                        1101 00  (15-90)
                     
                     
                        dqiq tal-qamħ komuni u tal-ispelt, dqiq tal-meslin
                     
                  
                        1102 90  (90)
                     
                     
                        dqiq taċ-ċereali ħlief il-qamħ, il-meslin, is-segala, il-qamħirrum, ix-xgħir, il-ħafur, ir-ross
                     
                  
                        1103 11  (90)
                     
                     
                        qamħ komuni u spelt mitħun oħxon u dqiq oħxon tagħhom
                     
                  
                        1103 20  (60)
                     
                     
                        gerbub tal-qamħ
                     
                  
                        09.4307
                     
                     
                        1103 90  (00)
                     
                     
                        xgħir, minbarra ż-żerriegħa
                     
                     
                        Sena 2014
                        Sena 2015
                     
                     
                        250 000 
                        250 000 
                     
                  
                        1102 90  (10)
                     
                     
                        dqiq tax-xgħir
                     
                  
                        ex 1103 20  (25)
                     
                     
                        gerbub tax-xgħir
                     
                  
                        09.4308
                     
                     
                        1005 90  (00)
                     
                     
                        qamħirrum minbarra ż-żerriegħa
                     
                     
                        Sena 2014
                        Sena 2015
                     
                     
                        400 000 
                        400 000 ”
                     
                  
                        1102 20  (10-90)
                     
                     
                        dqiq tal-qamħirrum
                     
                  
                        1103 13  (10-90)
                     
                     
                        qamħirrum mitħun oħxon (groats) u pasta tal-qamħirrum
                     
                  
                        1103 20  (40)
                     
                     
                        gerbub tal-qamħirrum
                     
                  
                        1104 23  (40-98)
                     
                     
                        ħbub oħrajn maħdumin tal-qamħirrum